地球小姐

地球小姐係個世界性嘅選美活動，同國際小姐、環球小姐、世界小姐一齊叫做「世界四大選美」。地球小姐用環保做主題，有聯合國環境署嘅贊助。頭一屆喺2001年喺菲律賓馬尼拉搞。

香港雖然無直接派過代表參選地球小姐，不過2014年嘅中國地球小姐由嚟自香港嘅留學生沈殷怡贏咗冠軍，代表中國參選嗰年嘅地球小姐。